Gustav Thomassen

Gustav Emil Thomassen (født 16. februar 1862 i Bergen, død 6. mai 1929 i Oslo) var en norsk skuespiller og teaterregissør.

Han spilte amatørteater i skolealderen. Thomassen gjorde profesjonell debut i 1881 ved Den Nationale Scene som klokker Link i Johan Ludvig Heibergs Ja. De følgende årene virket han der som skuespiller, regissør, inspicient og kassör. Han gjorde seg bemerket i karakterroller og ble beundret av kolleger og teaterkjennere, men ofte misoppfattet og underkjent av publikum. I 1895 var Thomassen teaterets sjef i noen måneder.

I årene 1900–1905 var han fast sjef för Den Nationale Scene. I årene 1905–1929 virket Thomassen ved Nationaltheatret, 1916–1923 som regissør. Han blir der husket for tittelrollen i Hans Wiers-Jenssens Jan Herwitz samt for regien av flere Ludvig Holberg-komedier. 

Gustav Thomassen var sønn av salmaker Osmund Thomassen (1816–1892) og Caroline Olava Thomine Eckhoff (1828–1871). Han var fra 1886 gift med Anna Magdalena Sarheim (1860–1908).

Referanser

Eksterne lenker 
 

Norske skuespillere
Norske teaterregissører
Norske teatersjefer
Personer fra Bergen kommune